钦定古今图书集成/理学汇编/学行典/第246卷 > 程惟远
## 钦定古今图书集成/理学汇编/学行典/第246卷 > 程惟远

按《香河县志》：“程惟远，坊市舍人，朴茂负直节，慷慨好
施与，里中义举事，无官民巨细皆不惜倾囊焉。亲故
不赡者，周之，取予平等，不欺五尺。负逋者虽更贷，必
应之，无吝色。众诧曰：‘人负我，缓不诛偿幸矣，复尔，尔
得无过乎’？远曰：‘彼非急难，不复告我，我挟而难之，不
忍也’。疾革，谕子曰：‘我生无他，长惟周急一节，尔辈毋
违遗训’。”尽焚所负券而殁。先是，陈令焦令旌之，楔曰
“齿德并茂”、曰“德义可孚”